

Република Србија

# МИНИСТАРСТВО

**ЗАШТИТЕ ЖИВОТНЕ СРЕДИНЕ**

Број: 003990697 2025 14850 003 007 000 001

Датум: 30. септембар 2025. године

Немањина 22-26 Београд

На основу члана 4. Уредбе о ближим условима које морају да испуњавају корисници средстава, условима и начину расподеле средстава, критеријумима и мерилима за оцењивање захтева за расподелу средстава, начину праћења коришћења средстава и уговорених права и обавеза, као и другим питањима од значаја за додељивање и коришћење средстава Зеленог фонда Републике Србије („Службени гласник РС”, број 25/18), члана 2. Правилника о ближим условима за доделу и коришћење средстава Зеленог фонда Републике Србије („Службени гласник РС”, број 31/18), и члана 90б Закона о заштити животне средине („Службени гласник РС”, брoj 135/04, 36/09, 36/09- др. закон, 72/09-др. закон, 43/11- одлука УС, 14/16, 76/2018, 95/2018 - др. закон, 95/2018 - др. закон и 94/2024 - др. закон), у вези са чланом 8. Закона о буџету Републике Србије за 2025. годину ("Службени гласник РС”, број 94/24), чланом 90в Закона о заштити животне средине („Службени гласник РС”, брoj 135/04, 36/09, 36/09-др. закон, 72/09-др. закон, 43/11- одлука УС, 14/16, 76/18, 95/18 – др. закон, 95/18 – др. закон и 94/24 – др. закон) и Законом о заштити ваздуха („Службени гласник РС”, бр. 51/2025)

Министарство заштите животне средине расписује,

**Ј А В Н И К О Н К У Р С**

**ЗА ДОДЕЛУ СРЕДСТАВА ЗА СУФИНАНСИРАЊЕ РЕАЛИЗАЦИЈЕ**

**ПРОЈЕКАТА НАБАВКЕ, ЗАМЕНЕ, РЕКОНСТРУКЦИЈЕ И САНАЦИЈЕ КОТЛАРНИЦА ЗА ГРЕЈАЊЕ У 2025. ГОДИНИ**

Jавни конкурс расписује се за доделу средстава за суфинансирање реализације пројеката набавке, замене, реконструкције и санације котларница за грејање у 2025. години (у даљем тексту: Јавни конкурс), у складу са Законом о заштити животне средине средине („Службени гласник РС”, број 135/04, 36/09, 36/09- др. закон, 72/09-др. закон, 43/11- одлука УС, 14/16, 76/18, 95/18 - др. закон, 95/18 - др. закон и 94/24 – др. закон), Законом о заштити ваздуха („Службени гласник РС”, бр. 51/2025), Уредбом о ближим условима које морају да испуњавају корисници средстава, условима и начину расподеле средстава, критеријумима и мерилима за оцењивање захтева за расподелу средстава, начину праћења коришћења средстава и уговорених права и обавеза, као и другим питањима од значаја за додељивање и коришћење средстава Зеленог фонда Републике Србије („Службени гласник РС”, број 25/18, у даљем тексту: Уредба) и Правилником о ближим условима за доделу и коришћење средстава Зеленог фонда Републике Србије („Службени гласник РС”, број 31/18 у даљем тексту: Правилник).

# ПРЕДМЕТ КОНКУРСА

Предмет овог Јавног конкурса је додела средстава јединицама локалне самоуправе за суфинансирање пројеката набавке, замене, реконструкције и санације котларница за грејање у 2025. години, који ће омогућити смањење испуштања загађујућих супстанци у животну средину из котларница за грејање у оквиру објеката који су у надлежности јединица локалне самоуправе, с циљем унапређења квалитета ваздуха, предузимања превентивних мера у сегментима значајним за заштиту ваздуха од загађења и заштите и унапређивања животне средине.

# ВИСИНА И НАМЕНА СРЕДСТАВА

Укупна расположива средства за реализацију овог јавног конкурса обезбеђена су у износу од 173.747.000,00 динара (словима: стотинуседамдесеттримилионаседамстотиначетрдесетседамхиљада динара) Законом о буџету Републике Србије за 2025. годину ("Службени гласник РС", број 94/24) Раздео 25, Глава 25.0-Министарство заштите животне средине, функција 560-Заштита животне средине некласификована на другом месту, Програм 0404-Управљање заштитом животне средине, Програмска активност/Пројекат 4012- Набавка, замена, реконструкција и санација котларница за грејање, економска класификација 463- Трансфер осталим нивоима власти.

Наведена средства додељују се јединицама локалне самоуправе за суфинансирање реализације пројеката у 2025. години, а који се односе на набавку, замену, реконструкцију и санацију котларница за грејање, укључујући потребне радове за реализацију поменутог пројекта, с циљем смањења испуштања загађујућих супстанци из котларница за грејање у оквиру објеката који су у надлежности јединица локалних самоуправа, осим за објекте који већ имају могућност прикључења на даљинско грејање.

Средства која се додељују по овом конкурсу утврђују се у износу од највише 80% оправданих трошкова. Преостали износ од најмање 20% трошкова сноси корисник средстава.

Уколико корисник средстава не утроши сва опредељена средства, дужан је да изврши повраћај неутрошених средстава у складу са процентуалним износом учешћа Министарства заштите животне средине у финансирању пројекта.

Неприхватљиви трошкови су:

* трошкови активности на припреми предлога пројекта;
* трошкови настали пре потписивања уговора;
* трошкови набавке котлова и пећи на еколошки неприхватљиве енергенте (дрво, угаљ, мазут и сл.), као и замена постојећих дотрајалих котлова новим, ефикаснијим котловима, на исти енергент;
* трошкови грађевинских радова, молерских радова, столарских радова као и других радова који нису неопходни у циљу реализације предметног пројекта;
* трошкови набавке алата и опреме;
* ставке које се већ финансирају из других јавних извора (Републике, Аутономне покрајине).

Прихватљиви трошкови су: трошкови неопходни за реализацију пројекта, настали током реализације пројекта.

# ПРАВНА ЛИЦА КОЈА ИМАЈУ ПРАВО НА ПОДНОШЕЊЕ ЗАХТЕВА

Захтев за доделу средстава за набавку, замену, санацију и реконструкцију котларница садржи:

1. податке о подносиоцу захтева;
2. опште податке о пројекту (информације о пројекту, опис пројекта, главни циљеви задаци, односно активности, специфични циљеви, допринос пројекта, локација пројекта, време потребно за реализацију пројекта, одрживост и степен спремности, анализа потенцијалних ризика, укупна процењена вредност пројекта и учешће Министарства заштите животне средине у финансирању пројекта, информације о јавним набавкама које су потребне за реализацију пројекта, очекивани резултати и ефекти пројекта);
3. критеријуме и мерила за класификацију пројекта;
4. финансијски резиме (планирани буџет пројекта, извори финансирања и спецификација трошкова);
5. податке о управљању пројектом (руководилац пројекта, управљачка структура, веза са другим пројектима)
6. податке о дозволама, одобрењима и сагласностима од значаја за реализацију пројекта;
7. изјаву о тачности достављених података као и друге изјаве одговорног лица;
8. друге податке од значаја за оцену и финансирање пројекта.

Захтев се подноси на Обрасцу захтева – Образац број 1.

# УСЛОВИ И КРИТЕРИЈУМИ ЗА ДОДЕЛУ СРЕДСТАВА

Подносилац захтева за доделу средстава по овом јавном конкурсу мора да испуњава услове из члана 2. Уредбе.

Критеријуми за оцену пројеката дати су у табеларном приказу:

Табела 1. Критеријуми за оцену пројеката

|  |  |  |
| --- | --- | --- |
| **Ред.** | **Критеријуми за оцену** | **Број бодова** |

|  |  |  |
| --- | --- | --- |
| **бр.** | **(општи и посебни)** |  |
| 1. | Степен општег утицаја и значај пројекта за животну средину | **45** |
| 1.1. | Степен директног утицаја пројекта на животну средину | 0-20 |
| 1.2. | Степен угрожености животне средине | 0-25 |
| 2. | Финансијски критеријум | **13** |
| 2.1. | Висина удела у финансирању пројекта који обезбеђује корисник средстава (20-90%), (сваких 10% обезбеђених средстава за суфинансирање се бодује са по једним бодом | 0-9 |
| 2.2. | Степен развијености локалне самоуправе | 0-4 |
| 3. | Спремност пројекта за реализацију | **20** |
| 3.1. | Институционални капацитет подносиоца захтева | 0-10 |
| 3.2. | Степен припремљености пројекта за реализацију | 0-10 |
| 4. | Одрживост резултата пројекта | **22** |
|  | Могућност континуиране/дугорочне примене резултата пројекта и након завршетка подршке | 0-22 |

# ДОКУМЕНТА КОЈА ЈЕ ПОТРЕБНО ПРИЛОЖИТИ УЗ ЗАХТЕВ

## Уз Захтев се подноси следећа документација:

1. пројекат потписан од стране овлашћеног и одговорног лица који садржи:
	* пројектни задатак;
	* циљеве пројекта;
	* опис тренутног стања;
	* попис и опис радова и активности у циљу спровођења пројекта;
	* опис и врста опреме која ће бити уграђена, односно реконструисана;
	* преглед радова и спецификацију трошкова;
	* планирану динамику пројекта;
	* прилоге.
2. изјава о начину финансирања пројекта која садржи:
	* укупну вредност пројекта и висину средстава која се траже из средстава Министарства заштите животне средине;
	* начин на који ће подносилац захтева обезбедити сопствена средства у висини од најмање 20%;
	* финансијски преглед – спецификацију трошкова;
3. податке о дозволама, одобрењима, сагласностима од значаја за реализацију пројекта;

**НАПОМЕНА**: У складу са чланом 19. Уредбе, корисник средстава чији се пројекат налази на коначној ранг листи пројеката, дужан је да достави средство обезбеђења-сопствену меницу, као гаранцију за уредно извршавање уговорних обавеза,

регистровану у регистру НБС, оверену копију картона депонованих потписа лица овлашћених за заступање, од стране банке - Управе за трезор у којој су потписи депоновани, не старију од 30 дана пре датума потписивања уговора као и Извод из регистра меница НБС о регистрацији менице, у моменту потписивања уговора о суфинансирању. Менице морају бити потписане од стране лица овлашћеног за потписивање, а уз исте мора бити достављено менично овлашћење са назначеним номиналним износом и роком важења, са клаузулама: безусловна и неопозива; по виђењу и без протеста.

# ИЗБОР И ОЦЕНА ПРОЈЕКАТА

Избор и оцену пројеката врши Комисија за припрему јавног конкурса за доделу средстава за суфинансирање реализације пројеката набавке, замене, реконструкције и санације котларница за грејање у 2025. години и за оцењивање пројеката пријављених на јавни конкурс (у даљем тексту: Комисија), оцењивањем критеријума из тачке 4) овог јавног конкурса.

Комисију образује посебним решењем министар заштите животне средине.

Комисија сачињава прелиминарну ранг листу пројеката за финансирање из средстава Министарства.

Прелиминарна ранг листа се утврђује у року који не може бити дужи од 60 дана од дана истека рока за подношење захтева и објављује се на интернет страници Министарства.

Учесници конкурса имају право увида у поднете захтеве и приложену документацију по утврђивању прелиминарне ранг листе пројеката у периоду од три радна дана од дана објављивања прелиминарне ранг листе.

Учесник јавног конкурса може поднети примедбу Комисији ради отклањања неправилности у поступку бодовања, у року од осам дана од дана истицања прелиминарне ранг листе.

Комисија разматра примедбе у року од 15 дана од дана њиховог пријема, после чега подноси министру предлог одлуке о утврђивању коначне ранг листе.

Коначна ранг листа пројеката садржи: редослед корисника средстава који испуњавају услове за доделу средстава, назив корисника, назив пројекта и износ одобрених средстава.

Коначнa ранг листa пројеката који испуњавају услове за финансирање одобрава се одлуком министра у року од осам дана од дана пријема предлога одлуке из става 5. овог члана.

Против одлуке министра из става 7. овог члана може се покренути управни спор.

Коначна ранг листа се објављује на интернет страници Министарства.

Ако је одлуком о расподели средстава подносиоцу захтева додељен мањи износ средстава од износа наведеног у захтеву, подносилац захтева је дужан да писмено обавести Министарство да ли прихвата понуђене услове финансирања, у року од 15 дана од дана пријема одлуке. Уколико подносилац захтева не обавести Министарство, односно не прихвати понуђене услове финансирања, сматраће се да је одустао од захтева по јавном конкурсу.

# НАПОМЕНА:

Конкурсна документација потписана од стране овлашћеног лица, доставља се у једном примерку као организована целина (повезана у фасциклу или сл.)

Неће се разматрати/вредновати:

* неблаговремене пријаве;
* неуредне пријаве;
* непотпуне пријаве;
* пријаве које нису у складу са одредбама овог јавног конкурса;
* пријаве подносилаца захтева који нису реализовали пројектне активности по Јавном конкурсу за доделу средстава за суфинансирање реализације пројеката набавке, замене, реконструкције и санације котларница за грејање у 2021. години, по Јавном конкурсу за доделу средстава за суфинансирање реализације пројеката набавке, замене, реконструкције и санације котларница за грејање у 2022. години, по Јавном конкурсу за доделу средстава за суфинансирање реализације пројеката набавке, замене, реконструкције и санације котларница за грејање у 2023. години, или по Јавном конкурсу за доделу средстава за суфинансирање реализације пројеката набавке, замене, реконструкције и санације котларница за грејање у 2024. години, или по Јавном конкурсу за доделу средстава за суфинансирање реализације пројеката набавке, замене, реконструкције и санације котларница за грејање у 2025. години, а за која су им по наведеним конкурсима додељена средства;
* пријаве које садрже друге недостатке због којих није могуће утврдити стварну садржину пријаве или није могуће вредновати према задатим критеријумима.

Пријаве и приложена документација остају у архиви и не враћају се.

# МЕСТО И РОК ЗА ДОСТАВЉАЊЕ ЗАХТЕВА

Текст јавног конкурса, обрасци и пратећа документација која је саставни део јавног конкурса могу се преузети на интернет страници Министарства (www.ekologija.gov.rs).

**Рок за подношење захтева**

Рок за подношење захтева је закључно са 15. октoбром 2025. године.

**Начин достављања документације**

Kонкурсна документација (потписана од стране овлашћеног лица) доставља се у једном примерку **у затвореној коверти поштом** на адресу:

## Министарство заштите животне средине

ул. Омладинских бригада 1 11070 Нови Београд

са назнаком: **За ЈАВНИ КОНКУРС „ДОДЕЛА СРЕДСТАВА ЗА**

# СУФИНАНСИРАЊЕ РЕАЛИЗАЦИЈЕ ПРОЈЕКАТА НАБАВКЕ, ЗАМЕНЕ, РЕКОНСТРУКЦИЈЕ И САНАЦИЈЕ КОТЛАРНИЦА ЗА ГРЕЈАЊЕ У 2025.

**ГОДИНИ”**

(НЕ ОТВАРАТИ)

**или лично (у затвореној коверти)** на наведену адресу, у писарници републичких органа.

Уколико се пријава предаје лично на писарници републичких органа, обавезно је уз пријаву припремити пропратни допис, насловљен на Министарство заштите животне средине, у коме ће писати следећи текст:

**„У прилогу дописа достављамо вам пријаву за Ј А В Н И К О Н К У Р С**

# ЗА ДОДЕЛУ СРЕДСТАВА ЗА СУФИНАНСИРАЊЕ РЕАЛИЗАЦИЈЕ ПРОЈЕКАТА НАБАВКЕ, ЗАМЕНЕ, РЕКОНСТРУКЦИЈЕ И САНАЦИЈЕ

**КОТЛАРНИЦА ЗА ГРЕЈАЊЕ У 2025. ГОДИНИ– НЕ ОТВАРАТИ”**

**Наведени допис ће бити оверен од стране службеника писарнице и служиће подносиоцу као потврда о пријему пријаве.**

**На полеђини коверте обавезно написати пун назив и адресу јединице локалне самоуправе.**

# РОК ЗА ОБЈАВУ ЈАВНЕ НАБАВКЕ ЗА ОДАБИР ИЗВОЂАЧА РАДОВА, ИСПОРУЧИЛАЦА ОПРЕМЕ ОДНОСНО ПРУЖАОЦА УСЛУГА

Уколико је неопходан избор извођача радова, испоручилаца опреме односно пружаоца услуга у поступку јавних набавки, исти је потребно спровести, у року који ће бити дефинисан уговором између Министарства и корисника средстава чији се пројекат налази на коначној ранг листи пројеката.

У случају потребе за спровођењем поступка јавне набавке, комисију за јавну набавку чине између осталог и представници Министарства заштите животне средине.

# НАЧИН И РОК РЕАЛИЗАЦИЈЕ ДОДЕЉЕНИХ СРЕДСТАВА

Начин и коначни рок реализације додељених средстава као и остали услови од значаја за реализацију пројеката набавке, замене, реконструкције и санације котларница за грејање у 2025. години, као и међусобна права и обавезе, уређују се уговором између Министарства и корисника средстава чији се пројекат налази на коначној ранг листи пројеката.

# РОК И НАЧИН ОБЈАВЉИВАЊА ОДЛУКЕ О РАСПОДЕЛИ СРЕДСТАВА.

Одлука министра о усвајању Коначне ранг листе се објављује на интернет страници Министарства, у року од пет дана од дана доношења Одлуке.

**НАПОМЕНА**: На све што у овом јавном конкурсу није наведено, сходно се примењују одредбе Уредбе и Правилника.

# НАЧИН ПРАЋЕЊА РЕАЛИЗАЦИЈЕ ПРОЈЕКТА

Корисник средстава дужан је да на захтев Министарства достави и периодичне извештаје о напретку радова на пројекту, са фотографијама које се односе на период пре

почетка реализације пројекта, односно о предузетим активностима у циљу реализације пројекта.

Корисник средстава дужан је да после реализације пројекта достави Министарству завршни извештај који садржи и фотографије након завршетка радова ради сагледавања ефеката спровођења пројекта, у складу са закљученим уговором и на прописан начин.

Завршни извештај се доставља најкасније у року од 30 дана од дана реализације пројекта. Завршни извештај треба да садржи преглед предузетих активности при реализацији пројекта, постигнуте резултате, као и финансијске показатеље утрошених средстава, опис промена у реализацији пројекта које утичу на трошкове реализације, сва одступања од плана реализације пројекта, са образложењем.

Уколико завршни извештај није комплетан вратиће се кориснику средстава ради исправке или допуне у року који не може бити дужи од 15 дана.

Након што Министарство усвоји завршни извештај кориснику средстава враћају се средства обезбеђења за уредно извршење уговорених обавеза.

После реализације пројекта корисник средстава дужан је да Министарству доставља извештаје о постигнутим ефектима пројекта на животну средину, за који је јавним конкурсом, односно уговором предвиђено достављање извештаја, у периоду до пет година после реализације.

За све додатне информације можете се обратити на електронску адресу eko.konkursi@eko.gov.rs или на телефон: 011/26-97-625